text: Danmark og Norra vilja raðfesta havvindorkuna
text: #000001
text: Í báðum londum hava stjórnirnar fingu undirtøku fyri at fara undir stórar útbyggingar av havindorkuni
text: #000002
text: Flótandi havvindmyllur standa ovast á breddanum, tá talan er um at fremja grøna orkuskiftið í Norra og Danmark í løtuni. Í báðum londum er semja um at gera risastórar íløgur í at menna flótandi havvindorku nógvu komandi árini.
text: #000004
text: Men meiningarnar í báðum londunum eru ymiskar, tá talan er um, hvussu stóran leiklut tað almenna skal hava í fíggingini av risastóru íløgunum.
text: #000005
text: Ein stórur meiriluti í danska fólkatinginum samdist í vikuni um ta higartil størstu útbjóðingina av økjum til havvindverkætlanir. Umframt teir tríggjar flokkarnar í stjórnini taka eisini sjey andstøðuflokkar í Fólkatinginum undir við eini avtalu um at útbyggja havvindorkuna, har almenna luttøkan er 20% av fíggingini.
text: #000006
text: Í Norra taka stjórnarflokkarnir saman við nøkrum andstøðuflokkum eisini undir við einum líknandi leisti, tó at stóri andstøðuflokkurin Høgra heldur, at almenni leikluturin eigur at verða nógv minni.
text: #000007
text: Hóast ymsar áskoðanir rundan um almennu luttøkuna, so er støðan tann í báðum londunum, at streymframleiðslan frá havvindmyllum skal økjast munandi fyri at kunna avloysa streymframleiðandi fossilriknu orkuverkini í framtíðini.
text: #000008
text: Í Danmark er støðan tann, at settar longu eru upp havvindmyllur, sum kunnu framleiða 2,3 gigawatt. Við nýggju avaluni er málið at kunna framleiða 9 gigawatt í 2030, sum so aftur kann hækka til 14 gigawatt nøkur ár seinni.
text: #000009
text: Danski veðurlagsráðharrin Lars Aagaard sigur, at tá allar hesar myllurnar mæla er tað nóg mikið til at nøkta alla streymnýtsluna í Danmark við grønum streymi eins og at kunna útflyta stórar nøgdir av streymi til Evropa. Framleiðsluorkan er nóg mikið til at veita streym til 14 mió. húsarhald.
text: #000010
text: Tað nýggja við hesi avtaluni er, at danski staturin verður medeigari í stóru verkæltanini við 20%. Lagt varð út við 25%, men hetta varð broytt undir samráðingunum.
text: #000011
text: Talan er í byrjan um seks havvindmylnulundir, tríggjar í Norðsjónum, ein norðan fyri Sæland, ein í Eystrasalti og ein í Kattegat. Enn ein havvindorkuætlan, sum verður nevnd “Orkuoyggj Bornholm”, er við í fyrireikingunum til at menna grønu orkuna. Í tí førinum skal leggjast ein elkaðal uppá 170 kilometrar frá Bornholm inn á danska meginlandið. Kortini eru enn fleiri ivamál rundan um henda partin av samlaðu vindorkuverkætlanini.
text: #000012
text: Samlaða upphæddin fyri at gera stóru vindorkuætlaninar til veruleika er mett til 100 mia. kr. Tað merkir, at talan er um stórar upphæddir, sum staturin her bindur seg til at vera við til at fíggja.
text: #000013
text: Í avtaluni verður eisini lagt upp fyri at taka hædd fyri umhvørvinum og náttúruni og settar verða av ein hálv mia. kr. í ein havnáttúrugrunn.
text: #000014
text: Mett verður annars, at danski staturin fer at fáa 13 mia. kr. í inntøkum frá havvindmylnulundunum komandi 30 árini.
text: #000015
text: Nú semja er um eina framtíðar ætlan fyri útbygging av havvindorkuni verður so næsta stigið at bjóða út økini til íløgu- og orkufeløg - vitandi at danski staturin bjóðar seg at standa fyri 20% av íløgunum.
text: #000016
text: Í Norra eins og í Danmark eru stjórnarflokkarnir samdir um at menna havvindorkuna í syðra partinum av Norðsjónum saman við trimum av andstøðuflokkunum.
text: #000017
text: Kjakið um útbygging av havvindorkuni í Norra hevur leingi staðið ovast á breddanum og eru stórar ósemjur millum politikararnar og onnur, hvat og hvussu hetta skal gerast.
text: #000018
text: Víst verður á stóru útreiðslurnar, sum verða nógv hægri enn tað, sum stjórnin higartil hevur lagt fram. Eitt nú hevur størsti andstøðuflokkurin Høgra funnist at stóra statsstuðulinum til menningina av havvindorku og heldur, at hann kann hava óhepnar avleiðingar við sær. Talan er í fyrstu atløgu um verkætlanina “Syðri Norðsjógvurin 2”.
text: #000019
text: Stjórnin hevur fyrr skotið upp eitt loft uppá 15 mia. kr. í statsstuðuli til botnfastan havvind. Nú ljóðar, at talan er um heilar 23 mia. kr. í almennum stuðuli til útbygging av havvindi.
text: #000020
text: Partur av ósemjununum snýr seg um, hvørvítt ein stór havvindorkulund skal flyta út orku til Evropa eisini ella bara til Norra.
text: #000021
text: Stjórnin hevur áður sagt, at hon ynskir ikki, at streymurin skal sendast til Evropa frá Syðru Norðsjóvar 2 ætlanini. Hon ynskir at streymurin bara skal í land í Norra.
text: #000022
text: Framtíðar útbygging av havvindorkuni í Norra liggur m.a. í syðra partinum av Norðsjónum.
text: #000023
text: Eisini í okkara parti av heiminum, tvs. í norðasta partinum av Norðsjónum og í økinum millum Hetland og Føroyar eru ætlanir um útbygging av havvindorkuni.
text: #000024
text: Stórar útbyggingar eru longu framdar í skotskum havøki og í Bretlandi sum heild. Bæði í Lerwick í Hetlandi og í Aberdeen í Skotlandi gera havnirnar seg út til stóra komandi havvindmylnuævintýrið.
text: #000025
text: Herfyri vitjaðu umboð fyri SEV og Umhvørvisstovuna í Hetlandi og í Aberdeen, har tey fingu innlit í bæði vindorku á landi og til havs.
text: #000026
text: Tað verður eisini í føroyska orkukjakinum róð framundir, hvussu havvindur kann gerast partur av grøna orkuskiftinum í Føroyum í framtíðini.
text: #000027
text: Kort yvir møguligar framtíðar havvindmylnulundir í bretskum øki. Í fleiri av økjunum eru longu latin loyvi til útbyggingar.
text: #000028
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000029
text: Fólkatingið vitjar SEV í Húsahaga
text: #000031
text: Helvtin av orkuni frá vindmyllulundum fer til spillis
text: #000033
text: Regin Mittún nýggjur fíggjarstjóri hjá Magn
text: #000034
text: Oljuprísur uppá 100 dollarar í eygsjón
text: #000035
text: Russland sendir oljutangaskip norður um Sibiria
text: #000036
text: Byggja heimsins størstu vindmylnuhøll í Esbjerg
text: #000037
text: Bera ótta fyri nýggjum grønum brennievnum
text: #000038
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000042